For nyligt kastede Vendsyssel Håndbold hundredevis af balloner med gavekort ud over publikum. - Folk skal jo have en god oplevelse, også selvom vi taber kampen. Og tiltaget med ballonerne forhøjede faktisk vores tilskuerantal med flere hundrede personer, siger direktør i Vendsyssel Håndbold, Jan Hansen, til TV2/Nord. Også i Aalborg har man forsøgt nye tiltag. Her udbyder ishockeyholdet Pirates nemlig et loyalitetskort, hvor man skal se samtlige kampe i grundspillet for 99 kroner - hvis man kommer til alle kampe, ellers koster det. De nye, kreative idéer er vejen frem, mener Peter Laigaard, der underviser i marketing på UCN. - Folk vil underholdes, ellers ser de bare kampen i tv. Så det bliver dem, der tænker nyt, der vinder kampen om tilskuerne, siger Peter Laigaard til TV2/Nord.

Opsummering:
Tilskuertallene er stærkt faldende i de seneste år. Derfor forsøger flere nordjyske klubber nu nye underholdende og besparrende tiltag for at lokke nordjyderne tilbage i hallerne.